Robertus Dei gratia Lingonensis Episcopus vniuersis præsentes litteras inspecturis, salutem in Domino. Vniuersitati vestræ notum facimus, quòd in nostra constitutus præsentia Ioannes de Riceio Capellanus, nepos Stephani quondam Curati de Riceio, dedit  concessit in perpetuam eleemosynam, pro remedio animæ suæ, Monasterio Reomaensi domos suas, cum omnibus appendiciis,  porprisio dictarum domorum sitas apud Riceium, iuxta domos dicti Monasterij Reomaensis. Tradidit etiam dictus Ioannes Capellanus in nostra præsentia Vvillelmo Abbati Reomaensi nomine Monasterij Reomaensis veram possessionem dictarum domorum,  porprisij,  ipsum Abbatem de eisdem inuestiuit, promittens per iuramentum suum in manu nostra corporaliter præstitum se eiusmodi donationem bona fide inuiolabiliter seruaturum,  nunquam per se, vel per alium de cætero contra dictum Monasterium se moturum quæstionem, volens  nobis supplicans, vt si contingeret, quod absit, ipsum contra dictam donationem venire,  erga dictum Monasterium quæstionem mouere; quod in ipsum animaduerteremus,  excommunicaremus eundem. In cuius rei testimonium præsens instrumentum ad preces,  instantias dicti Abbatis,  dicti Ioannis, sigilli nostri munimine fecimus roborari. Actum anno Domini millesimo ducentesimo tricesimooctauo, mense Ianuario.